Oficiālais Vēstnesis L 340 , 24/12/2003 Lpp. 0065 - 0068



Komisijas Lēmums (2003. gada 10. decembris), ar ko pieņem plānu par resursu sadalījumu dalībvalstīm, kas jāiekļauj 2004. budžeta gadā pārtikas piegādei no intervences krājumiem trūcīgāko personu pabalstam Kopienā (izziņots ar dokumenta numuru C(2003) 4868) (2003/903/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgus noteikumus pārtikas piegādei no intervences krājumiem izraudzītām organizācijām izplatīšanai trūcīgākajām personām Kopienā [1], un jo īpaši tās 6. pantu, ņemot vērā Padomes 1998. gada 15. decembra Regulu (EK) Nr. 2799/98, ar ko izveido eiro agromonetāro režīmu [2], un jo īpaši tās 3. panta 2. punktu, tā kā: (1) Saskaņā ar Komisijas Regulas (EEK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem trūcīgākajām personām Kopienā [3], 2. pantu Komisijai jāpieņem piegādes plāns, kas jāfinansē no 2004. budžeta gada pieejamajiem līdzekļiem. Plānā jo īpaši katrai dalībvalstij, kas piemēro šo pasākumu, jānosaka maksimāli pieejamais finanšu līdzekļu apjoms savas plāna daļas izpildei, kā arī katra produkta veida daudzums, kas jāizņem no krājumiem, ko glabā intervences aģentūras. (2) Plānā iesaistītās dalībvalstis ir sniegušas informāciju, kas prasīta saskaņā ar Regulas (EEK) Nr. 3149/92 1. pantu. (3) Lai sadalītu līdzekļus, jāņem vērā pieredze un mērogi, kādos dalībvalstis izmantojušas tām iedalītos līdzekļus iepriekšējos gados. (4) Pārsūtīšana Kopienas iekšienē, kas vajadzīga, lai izpildītu plānu, arī jāatļauj ar nosacījumiem, kādi paredzēti Regulas (EEK) Nr. 3149/92 7. pantā. (5) Lai īstenotu plānu, noteicošajai dienai Regulas (EK) Nr. 2799/98 3. panta nozīmē jābūt dienai, kurā sākas intervences krājumu fondu administrācijas finanšu gads. (6) Lai ievērotu plāna mērķi, produktu piegāde jāsadala pa visu gadu. (7) Saskaņā ar Regulas (EEK) Nr. 3149/92 2. panta 2. punktu, Komisija, sastādot plānu, lūdza padomu lielākajām organizācijām, kuras pārzina trūcīgāko personu problēmas Kopienā. (8) Šajā lēmumā paredzētie pasākumi ir saskaņā ar visu attiecīgo komiteju atzinumiem, IR PIEŅĒMUSI ŠO LĒMUMU. 1. pants 2004. finanšu gadā pārtikas produktus, kas paredzēti izplatīšanai trūcīgākajām personām Kopienā atbilstīgi Regulai (EEK) Nr. 3730/87, piegādā saskaņā ar I pielikumā noteikto ikgadējo sadales plānu. 2. pants Ar šo tiek atļautas II pielikumā uzskaitītās pārsūtīšanas darbības Kopienas iekšienē. 3. pants Lai īstenotu ikgadējo plānu, Regulas (EK) Nr. 2799/98 3. pantā minētā noteicošā diena ir 2003. gada 1. oktobris. 4. pants Ja izplatīto produktu daudzums pārsniedz 500 tonnas, iesaistītās dalībvalstis konkursa uzaicinājumos iekļauj piemērotus noteikumus, lai nodrošinātu, ka I pielikuma b) daļas tabulā norādītie daudzumi tiek izplatīti vairākās piegādēs ikgadējā plānā tā, lai tiktu ņemti vērā labdarības organizāciju apjomi. 5. pants Šis lēmums ir adresēts dalībvalstīm. Briselē, 2003. gada 10. decembrī Komisijas vārdā — Komisijas loceklis Franz Fischler [1] OV L 352, 15.12.1987., 1. lpp. Regulā grozījumi izdarīti ar Regulu (EK) Nr. 2535/95 (OV L 260, 31.10.1995., 3. lpp.). [2] OV L 349, 24.12.1998., 1. lpp. [3] OV L 313, 30.10.1992., 50. lpp. Regulā jaunākie grozījumi izdarīti ar Regulu (EK) Nr. 1921/2002 (OV L 293, 29.10.2002., 9. lpp.). -------------------------------------------------- I PIELIKUMS Ikgadējais piegādes plāns 2004. gadam a) pieejamie finanšu līdzekļi plāna īstenošanai katrā dalībvalstī (EUR) | Dalībvalsts | Sadalījums | Beļģija | 3439000 | Dānija | 168000 | Grieķija | 10899000 | Spānija | 37286000 | Francija | 47453000 | Īrija | 207000 | Itālija | 56481000 | Luksemburga | 42000 | Portugāle | 14146000 | Somija | 2879000 | Kopā | 173000000 | b) katra produkta veida daudzums, kas jāizņem no Kopienas intervences krājumiem piegādei katrā dalībvalstī un uz ko attiecas a) daļā noteiktās maksimālās summas (tonnās) | Dalībvalsts | Produkts | Graudaugu produkti | Rīsi (nelobīti rīsi) | Sviests | Sausais piens | Liellopu gaļa (kautsvara ekvivalents) | Beļģija | 7000 | 2000 | 600 | | | Dānija | | | | | 53 | Grieķija | 26000 | 15630 | | 1500 | | Spānija | 70000 | 24520 | 6430 | | | Francija | 58000 | 27077 | | 15200 | | Īrija | | | 60 | | | Itālija | 90000 | 15000 | 12248 | | | Portugāle | 15000 | 15000 | 2278 | | | Somija | 15000 | | | 595 | | Kopā | 281000 | 99227 | 21616 | 17295 | 53 | c) sadalījums Luksemburgai, lai Kopienas tirgū iepirktu: - sauso pienu: EUR 26000, - liellopu galu: EUR 16000. -------------------------------------------------- II PIELIKUMS Pārsūtīšana Kopienas iekšienē, kas atļauta saskaņā ar 2004. gada plānu Produkts | Daudzums (tonnās) | Turētājs | Kravas saņēmējs | Graudaugu produkti | 26000 | ONIC, Francija | Grieķijas Zemkopības ministrija | Graudaugu produkti | 70000 | ONIC, Francija | FEGA, Spānija | Graudaugu produkti | 15000 | ONIC, Francija | INGA, Portugāle | Graudaugu produkti | 90000 | ONIC, Francija | AGEA, Itālija | Rīsi | 2000 | Ente Risi, Itālija | BIRB, Beļģija | Rīsi | 15000 | FEGA, Spānija | INGA, Portugāle | Sausais piens | 15200 | BIRB, Beļģija | Francijas Zemkopības ministrija | --------------------------------------------------